આ ધાર્મિક વાવ શનિકુંડની છે. એવી લોકવાયકા છે કે પાંડવો અને કૌરવો સામે ચોપાટ રમવામાં હારી ગયા હતા ત્યારે ભગવાન શ્રીકૃષ્ણે પાંડવોને કહેલું કે તમારા ઉપર શનિદેવની અવકૃપા ચાલે છે, માટે તમે પાંચેય પાંડવો શનિધામ હાથલા જઈને શનિકુંડ-વાવમાં પવિત્ર સ્નાન કરી શનિ મહારાજની પૂજા-અર્ચન કરશો તો શનિદેવની કૃપાદષ્ટિ થતાં તમે વિજયી થશો. પાંડવોએ કુરુક્ષેત્રના યુદ્ધમાં દિગ્વિજય હાંસલ કરેલો તે જગજાહેર છે. આ જ કારણે અહીં આવતા યાત્રાળુઓ શનિદેવનાં દર્શન કરતાં પહેલાં શનિકુંડમાં સ્નાન કરે છે.